Silloin Jeesuksen luo tuli Jerusa- lemista fariseuksia ja lainopettajia.
"Miksi sinun opetuslapsesi rikkovat isien perinnäissääntöjä?" he kysyivät.
"Hehän eivät pese käsiään, kun rupeavat syömään."
Jeesus vastasi heille: -
"Miksi te itse rikotte Jumalan käskyä perinnäissäännöillänne?
Jumala on sanonut: ’Kunnioita isääsi ja äitiäsi’ -
ja ’Joka kiroaa isäänsä tai äitiään, häntä rangaistakoon kuolemalla’.
Mutta te opetatte, että jos joku sanoo isälleen tai äidilleen: -
’Sen, mitä sinun piti minulta saada, olen luvannut uhrilahjaksi’, -
hänen ei enää tarvitse kunnioittaa isäänsä tai äitiänsä.
Näin te olette perinnäissäännöllänne tehneet tyhjäksi Jumalan sanan.
Te tekopyhät! Oikein Jesaja teistä ennusti, kun hän sanoi: -
― Tämä kansa kunnioittaa minua huulillaan, -
mutta sen sydän on kaukana minusta.
Turhaan he minua palvelevat, kun opettavat oppejaan, -
ihmisten tekemiä käskyjä."
Jeesus kutsui väkijoukon luokseen ja sanoi: "Kuulkaa ja ymmärtäkää.
Ei ihmistä saastuta se, mikä menee suusta sisään.
Se ihmisen saastuttaa, mikä tulee suusta ulos."
Silloin opetuslapset tulivat hänen luokseen ja sanoivat: -
"Tiedätkö, että fariseukset suuttuivat sinuun, kun puhuit noin?"
Hän vastasi: "Jokainen istutus, joka ei ole minun taivaallisen Isäni istuttama,
revitään juurineen pois.
Älkää välittäkö heistä, he ovat sokeita sokeiden taluttajia.
Ja kun sokea taluttaa toista sokeaa, molemmat putoavat kuoppaan."
Pietari sanoi hänelle: "Puhuit vertauskuvin.
Selitä meille, mitä tarkoitit."
Jeesus vastasi: "Oletteko tekin yhä noin ymmärtämättömiä?
Ettekö käsitä, että se, mikä menee suusta sisään, -
jatkaa kulkuaan vatsaan, ja sitten se ulostetaan.
Mutta se, mikä tulee suusta ulos, on lähtöisin sydämestä, -
ja se saastuttaa ihmisen.
Juuri sydämestähän lähtevät pahat ajatukset, murhat, aviorikokset, -
siveettömyys, varkaudet, väärät todistukset ja herjaukset.
Nämä ne ihmisen saastuttavat, -
ei se, että syö pesemättömin käsin."
Lähdettyään sieltä Jeesus meni Tyroksen ja Sidonin seudulle.
Siellä muuan kanaanilainen nainen, sen seudun asukas, tuli ja huusi: -
"Herra, Daavidin Poika, armahda minua!
Paha henki vaivaa kauheasti tytärtäni."
Mutta hän ei vastannut naiselle mitään.
Opetuslapset tulivat Jeesuksen luo ja pyysivät: "Tee hänelle jotakin.
Hän kulkee perässämme ja huutaa."
Mutta Jeesus vastasi: "Ei minua ole lähetetty -
muita kuin Israelin kansan kadonneita lampaita varten."
Silti nainen tuli lähemmäs, heittäytyi maahan Jeesuksen eteen ja sanoi:
"Herra, auta minua!" Mutta Jeesus sanoi hänelle: -
"Ei ole oikein ottaa lapsilta leipä ja heittää se koiranpenikoille."
"Ei olekaan, Herra", vastasi nainen, -
"mutta saavathan koiratkin syödä isäntänsä pöydältä putoilevia palasia."
Silloin Jeesus sanoi hänelle: "Suuri on sinun uskosi, nainen!
Tapahtukoon niin kuin tahdot."
Siitä hetkestä tytär oli terve.